钦定古今图书集成/明伦汇编/氏族典/第018卷 > 《奇姓通序》周延儒
## 钦定古今图书集成/明伦汇编/氏族典/第018卷 > 《奇姓通序》周延儒

汉颍川太守聊氏有《万姓谱》。嘉祐中雁门邵思撰《千
姓编》。至国朝成都杨用修始著《希姓分韵类音》《拔奇
撮异》，好事者往往矜之帐中。顷澄江夏茂卿乃有《奇
姓，通》为卷，凡十有四。其以韵别者，亦似彷成都，然广
至十卷，而复姓另列者更四卷。溯少典、伊耆，迄于当
代祖，经史传记，浸及百家志。其人则举其言与其事
之可述而可喜者，为之选义，以错绮摘简而取妍，该
而严赡而有则，不减《左》《丘》《公》《谷》诸编。读之者得异姓，
因得异人，且得异书。懿哉，洵《姓苑》之搜神，氏林之博
物也。盖吾闻之，古者天子赐姓命氏，诸侯命族，良称
钜典。“黄帝之子二十五人，而得姓者止十有三，姬者
二：酉、祁、己、滕、箴、任、荀、釐、姞嬛、依者十”一，其馀皆德薄
不足录。至如伊祁后有刘、范，姚后有虞、陈、夏姒；商子、
周姬，而后有扈男、斟、寻、褒、费、杞、缯、辛、宜来、宋、沈、阎、韩、
应，其类纷错，不可殚纪。盖渐衍则渐分，如岷山有江，
嶓冢有漾，派别支殊，而派之中复有派，支之外复有
支矣。《夏书》曰：“锡土姓。”言乎权在上禀一尊也。有锡即
有析，析斯众，众斯异。载观古今，或为膴宗望裔，或为
畸客单门，或以生里食采之各因，或以避讳徙迁之
多故，甚而“碎戟”之争，带钤之诮，又甚而。学。䎰侴
䚋卣敻之属，俗音方语，无从考据。今得茂卿此编，可
以类族辨物为奇，姓董狐矣。茂卿素心渊学，负奇才，
多握铅椠，识奇字，所著述甚富，兹帙其一斑云。